钦定古今图书集成/明伦汇编/闺媛典/第264卷 > 罗惟远继妻曾氏
## 钦定古今图书集成/明伦汇编/闺媛典/第264卷 > 罗惟远继妻曾氏

按《福州府志》：“曾氏，闽县人，学正罗惟远继妻。年二十
七而寡。以子一𬸚贵，封恭人。性明哲，知大义，抚前妻
子一鸾犹己出。一鸾少病疡，臭秽不可近，氏亲为洗
涤疗治，宗党咸难之。惟远素慷慨乐施，氏顺承不倦。
惟远死，姻家负其金二百不肯偿。及𬸚贵，氏取券焚
之。”